साहिल (35) पुत्र यामीन निवासी मदारीपुर थाना दौराला जिला मेरठ उत्तर-प्रदेश सोमवार देर रात चन्द्रभागा पुल के पास यूनीपोल लगाने का काम कर रहे थे। अंधेरा होने के कारण लोहे का बोर्ड हाईटेंशन लाइन से छू गया। इससे बोर्ड में करंट दौड गया। हादसे में झुलसे युवक को लोगों ने मायाकुण्ड स्थित प्राइवेट हॉस्पिटल पहुंचाया। जहां उपचार के दौरान युवक ने दम तोड़ दिया। एसएसआई गजेन्द्र बहुगुणा ने बताया कि मृतक के चाचा नईम ने पुलिस को तहरीर देकर मामले में कोई कानूनी कार्रवाई नहीं करने की बात कहीं है। इसलिए पोस्टमॉर्टम के बाद शव परिजनों के सुपुर्द कर दिया गया।